
«Алматы облысының дін істері басқармасы»
[bookmark: _GoBack]мемлекеттік мекемесі туралы Ереже

1 тарау. Жалпы ережелер

      1. «Алматы облысының дін істері басқармасы» мемлекеттік мекемесі Алматы облысы аумағында діни қызмет саласында басшылықты жүзеге асыратын мемлекеттік орган болып табылады.
      2. «Алматы облысының дін істері басқармасы» мемлекеттік мекемесі өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
      3. «Алматы облысының дін істері басқармасы» мемлекеттік мекемесі мемлекеттік мекеме ұйымдық-құқықтық нысанындағы заңды тұлға болып табылады, мемлекеттік тілде өз атауы бар мөрлері мен мөртаңбалары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары болады.
      4. «Алматы облысының дін істері басқармасы» мемлекеттік мекемесі азаматтық-құқықтық қатынастарға өз атынан түседі.
      5. «Алматы облысының дін істері басқармасы» мемлекеттік мекемесі егер заңнамаға сәйкес осыған уәкілеттік берілген болса, мемлекеттің атынан азаматтық-құқықтық қатынастардың тарапы болуға құқығы бар.
      6. «Алматы облысының дін істері басқармасы» мемлекеттік мекемесі өз құзыретінің мәселелері бойынша заңнамада белгіленген тәртіппен «Алматы облысының дін істері басқармасы» мемлекеттік мекемесі басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.
      7. «Алматы облысының дін істері басқармасы» мемлекеттік мекемесі құрылымы мен штат санының лимиті қолданыстағы заңнамаға сәйкес бекітіледі.
      8. Заңды тұлғаның орналасқан жері: Қазақстан Республикасы, Алматы облысы, 040800, Қонаев қаласы, Набережная көшесі 14 Б. 
      9. Мемлекеттік органның толық атауы:
      мемлекеттік тілде: «Алматы облысының дін істері басқармасы» мемлекеттік мекемесі;
      орыс тілінде: государственное учреждение «Управление по делам религий Алматинской области».
      10. «Алматы облысының дін істері басқармасы» мемлекеттік мекемесінің құрылтайшысы Алматы облысының әкімдігі болып табылады.
      11. Осы Ереже «Алматы облысының дін істері басқармасы» мемлекеттік мекемесінің құрылтай құжаты болып табылады.
      12. «Алматы облысының дін істері басқармасы» мемлекеттік мекемесі қызметін қаржыландыру облыстық бюджеттен жүзеге асырылады.
      13. «Алматы облысының дін істері басқармасы» мемлекеттік мекемесіне кәсіпкерлік субъектілерімен «Алматы облысының дін істері басқармасы» мемлекеттік мекемесінің функциялары болып табылатын міндеттерді орындау тұрғысында шарттық қатынастарға түсуге тыйым салынады.
      14. «Алматы облысының дін істері басқармасы» мемлекеттік мекемесінің жұмыс режимі Қазақстан Республикасының қолданыстағы заңнамасының талаптарына сәйкес дербес анықталады.


2. Алматы облысының дін істері басқармасының миссиясы, негізгі міндеттері, функциялары, құқықтары мен міндеттері

      15. «Алматы облысының дін істері басқармасы» мемлекеттік мекемесінің миссиясы діни қызмет саласындағы мемлекеттік саясатты іске асыру болып табылады.
      16. «Алматы облысының дін істері басқармасы» мемлекеттік мекемесінің негізгі міндеттері:
      1) азаматтардың діни сенім бостандығына құқықтарын қамтамасыз ету саласында және діни бірлестіктермен өзара іс-қимылын іске асыруды мемлекеттік саясаттың негізгі бағыттарын қалыптастыру мен іске асыру бойынша ұсыныстар әзірлеу;
      2) азаматтардың діни сенім бостандығына құқықтарын іске асыру және діни бірлестіктердің және миссионерлердің қызметін іске асыру саласында болып жатқан процестердi жан-жақты және объективтi зерделеу,қорыту және талдау;
      3) Қазақстан Республикасының заңнамасымен белгiленген тәртiппен «Алматы облысының дін істері басқармасы» мемлекеттік мекемесіне жүктелген өзге де мiндеттердi жүзеге асыру болып табылады.
      17. «Алматы облысының дін істері басқармасы» мемлекеттік мекемесі оған жүктелген міндеттерге сәйкес заңнамамен белгіленген тәртіппен мынадай функцияларды жүзеге асырады:
      1) Алматы облысындағы діни ахуалды зерделеп, оған талдау жүргізеді;
      2) Алматы облысында жұмыс істеп тұрған діни бірлестіктердің, миссионерлердің, рухани (діни) білім беру ұйымдарының қызметін зерделеуді және талдауды жүргізеді;
      3) уәкiлеттi органға Қазақстан Республикасының дiни қызмет және діни бірлестіктер туралы заңнамасын жетiлдiру жөнінде ұсыныстар енгiзедi;
      4) діни қызмет саласындағы мемлекеттік саясатты іске асырады;
      5) құқық қорғау органдарына Қазақстан Республикасының діни қызмет және дiни бiрлестiктер туралы заңнамасын бұзатын жеке және заңды тұлғалардың қызметiне тыйым салу жөнiнде ұсыныстар енгiзедi;
      6) Қазақстан Республикасының дiни қызмет және діни бірлестіктер туралы заңнамасын бұзушылықтарға қатысты жеке және заңды тұлғалардың өтініштерін қарайды;
      7) өз құзыретіне жататын мәселелер бойынша жергілікті деңгейде түсiндiру жұмыстарын жүргiзедi;
      8) діни бірлестіктерді құруға бастамашы азаматтардың тізімдеріне тексеру жүргізуді қамтамасыз етедi;
      9) миссионерлiк қызметті жүзеге асыратын адамдарды тіркеуді жүргізеді;
      10) діни әдебиетті және діни мазмұндағы өзге де ақпараттық материалдарды, діни мақсаттағы заттарды тарату үшін арнайы тұрақты үй-жайлардың орналастырылуын бекіту туралы қаулының жобасын әзірлейді және Алматы облысы әкімдігінің қарауына енгізеді, сондай-ақ ғибадат үйлерінен (ғимараттарынан) тыс жерлерде діни іс-шаралар өткізуге арналған үй-жайлардың орналастырылуын келіседі;
      11) ғибадат үйлерін (ғимараттарын) салу, олардың орналасатын жерін айқындау,сондай-ақ үйлерді (ғимараттарды) ғибадат үйлері (ғимараттары) етіп қайта бейіндеу (функционалдық мақсатын өзгерту) туралы қаулы жобасын уәкілетті органның келісімі бойынша әзірлейді және Алматы облысы әкімдігінің қарауына енгізеді;
      12) әлеуметтік маңызы бар жобаларды орындауға арналған мемлекеттік әлеуметтік тапсырыстары тиімді іске асыруды қамтамасыз ету, оның ішінде конкурстық рәсімдер мен жобалардың іске асырылу барысында мониторинг жүргізу;
      13) өз құзыретi шегiнде реттелетін салада нормативтiк құқықтық және құқықтық актiлердi әзiрлейдi;
      14) өз құзыретiне жататын мәселелер бойынша түсiндiрме береді;
      15) Қазақстан Республикасының заңнамасында «Алматы облысының дін істері басқармасы» мемлекеттік мекемесіне жүктелетін өзге де өкілеттіктерді жүзеге асырады.
      18. «Алматы облысының дін істері басқармасы» мемлекеттік мекемесі оған жүктелген міндеттерді іске асыруда және өз функцияларын жүзеге асыруда белгіленген тәртіпте мыналарға:
      1) мемлекеттік органдардан және ұйымдардан «Алматы облысының дін істері басқармасы» мемлекеттік мекемесіне жүктелген міндеттерді шешу үшін қажетті ақпаратты және материалдарды сұратуға және алуға;
      2) діни бірлестіктерді құру және қызметі, сондай-ақ азаматтардың діни сенім бостандығына құқықтарын қамтамасыз ету саласындағы нормативтік құқықтық актілерді әзірлеу жөнінде ұсыныстар енгізуге;
      3) өз құзыретіне жататын мәселелер бойынша құқық қорғау және өзге де мемлекеттік органдармен өзара іс-қимыл жасауға;
      4) «Алматы облысының дін істері басқармасы» мемлекеттік мекемесінің құзыретіне кіретін мәселелер бойынша мәжілістер, семинарлар, конференциялар, дөңгелек үстелдер және өзге де отырыстар өткізуге;
      5) «Алматы облысының дін істері басқармасы» мемлекеттік мекемесінің құзыретіне кіретін мәселелер бойынша консультативтік-кеңесші органдарын (жұмыс топтары, кеңестер, комиссиялар) құру бойынша ұсыныстар енгізуге;
      6) Қазақстан Республикасының заңнамасында көзделген өзге де құқықтарды жүзеге асыруға құқылы.
      19. «Алматы облысының дін істері басқармасы» мемлекеттік мекемесінің міндеттері:
      1) «Алматы облысының дін істері басқармасы» мемлекеттік мекемесінің құзыретіне кіретін мәселелер бойынша түсіндірмелер беру;
      2) бұл жөнінде заңды және жеке тұлғалар ресми сұраныс жасаған жағдайда өз құзыреті шегінде және заңнама аясында қажетті материалдар мен ақпаратты беру;
      3) «Алматы облысының дін істері басқармасы» мемлекеттік мекемесі қызметкерлерінің әкімшілік мемлекеттік қызметшілерінің этика нормаларының сақталуын қамтамасыз ету;
      4) «Алматы облысының дін істері басқармасы» мемлекеттік мекемесінің құзыретіне кіретін өзге де міндеттерді орындау.

3. Алматы облысының дін істері басқармасының қызметін ұйымдастыру

      20. «Алматы облысының дін істері басқармасы» мемлекеттік мекемесіне басшылықты «Алматы облысының дін істері басқармасы» мемлекеттік мекемесіне жүктелген міндеттердің орындалуына және оның функцияларын жүзеге асыруға дербес жауапты болатын бірінші басшы жүзеге асырады.
      21. «Алматы облысының дін істері басқармасы» мемлекеттік мекемесінің бірінші басшысын облыс әкімімен қызметке тағайындайды және қызметтен босатады.
      22. «Алматы облысының дін істері басқармасы» мемлекеттік мекемесі бірінші басшысының өкілеттігі:
      1) «Алматы облысының дін істері басқармасы» мемлекеттік мекемесінің жұмысын ұйымдастырады және басқарады;
      2) «Алматы облысының дін істері басқармасы» мемлекеттік мекемесі қызметкерлерінің міндеттері мен өкілеттіліктерін анықтайды;
      3) «Алматы облысының дін істері басқармасы» мемлекеттік мекемесінің қызметкерлерін қызметке тағайындайды және қызметтен босатады;
      4) «Алматы облысының дін істері басқармасы» мемлекеттік мекемесінің қызметкерлеріне заңнамамен белгіленген тәртіппен тәртіптік жазалар береді және көтермелеу шараларын қолданады;
      5) Қазақстан Республикасының заңңамасына сәйкес бұйрықтар шығарады, «Алматы облысының дін істері басқармасы» мемлекеттік мекемесінің қызметкерлері орындауы үшін міндетті тапсырмалар береді;
      6) «Алматы облысының дін істері басқармасы» мемлекеттік мекемесінің құрылымы мен штат кестесін бекітеді;
      7) барлық мемлекеттік органдарда және ұйымдарда «Алматы облысының дін істері басқармасы» мемлекеттік мекемесінің мүддесін білдіреді;
      8) «Алматы облысының дін істері басқармасы» мемлекеттік мекемесінің құзыретіне кіретін мәселелер бойынша есептік материалдарды дайындау жөнінде жұмысты бақылайды;
      9) қаржы қаражатының нысаналы жұмсалуына және «Алматы облысының дін істері басқармасы» мемлекеттік мекемесіне бекітілген материалдық құндылықтардың сақталуына бақылауды жүзеге асырады;
      10)«Алматы облысының дін істері басқармасы» мемлекеттік мекемесіндегі сыбайлас жемқорлыққа қарсы іс-қимыл жасау жөніндегі жұмысқа жеке жауапты болады;
      11) «Алматы облысының дін істері басқармасы» мемлекеттік мекемесінің жұмыс жоспарын бекітеді, оның орындалуына бақылауды жүзеге асырады;
      12)Қазақстан Республикасының заңнамасына сәйкес өзге де өкілеттіліктерді жүзеге асырады.
      23. «Алматы облысының дін істері басқармасы» мемлекеттік мекемесінің бірінші басшысы болмаған кезеңде оның өкілеттіктерін қолданыстағы заңнамаға сәйкес оны алмастыратын тұлға орындайды.

4. Алматы облысының дін істері басқармасының мүлкі

      24. «Алматы облысының дін істері басқармасы» мемлекеттік мекемесінің жедел басқару құқығында оқшауланған мүлкі бар.
      25. «Алматы облысының дін істері басқармасы» мемлекеттік мекемесінің мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді қоса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
      26. «Алматы облысының дін істері басқармасы» мемлекеттік мекемесі бекітілген мүлік облыстық коммуналдық меншікке жатады.
      27. Егер заңнамада өзгеше көзделмесе, «Алматы облысының дін істері басқармасы» мемлекеттік мекемесі өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.

5. Алматы облысының дін істері басқармасын
қайта ұйымдастыру және тарату

      	28. «Алматы облысының дін істері басқармасы» мемлекеттік мекемесін қайта ұйымдастыру және тарату Қазақстан Республикасының заңнамасына сәйкес Алматы облысы әкімдігімен жүзеге асырылады.

